**МЕТОДИКА**

**ЗА ОПРЕДЕЛЯНЕ НА РАЗХОДООРИЕНТИРАН РАЗМЕР НА ТАКСИТЕ**

Настоящата методика стъпва на разписаните правила в Постановление № 1 на Министерския съвет от 2012 г. за приемане на Методика за определяне на разходоориентиран размер на таксите по чл.7 а от Закона за ограничаване на административното регулиране и административния контрол върху стопанската дейност и разходването им.

Настоящата методиката определя понятията и начина за изчисляване на услугите с такси, предоставяни от Община Габрово.

**Общи положения**

Чл.1. (1) С методиката се урежда начинът за определяне размера на таксите, съгласно изискванията на Закона за местни данъци и такси и прилагането им в Община Габрово.

(2) При изчисленията се вземат реалните разходи за извършване на услугата от предходни години.

**Видове разходи**

 Чл.2 (1) Преки разходи – тези разходи, които са свързани пряко с предоставянето на дадена услуга. Те включват :

1. Разходи за възнаграждения и осигурителни плащания на служителите, които по длъжностна характеристика извършват остойностяваната услуга или контрол върху нея;
2. Разходи за възнаграждения и осигурителни плащания на ръководния персонал.

Разходите за възнаграждения и осигурителни плащания на пряко отговорния и ръководния персонал се пренасят директно в стойността на предоставяните услуги, като се разпределят пропорционално в зависимост от времето за извършване на една услуга и часовата ставка, изчислена въз основа на годишните разходи за възнаграждения и осигуровки.

1. Разходи за материали

Преките материални разходи се пренасят директно в стойността на услугата въз основа на количеството изразходени материали, умножено по цената на придобиването им.

При невъзможност да се определи точното количество на изразходените материали, преките материални разходи за конкретен вид услуга с такса се изчисляват като съотношение между разходите за материали, присъщи на остойностяваната услуга с таксата на годишна база към броя на предоставените за една година услуги с такси от съответния вид.

1. Капиталови разходи, присъщи за остойностяваната услуга;

Разходите за дълготрайни активи са изчислени на база пазарна стойност на активите, необходими за предоставяне на услугата и съобразно броя на служителите, които я извършват или на база квадратура, когато услугата е свързана с предоставяне на площи.

Капиталовите разходи се пренасят в стойността на услугата по метода на амортизационните отчисления като съотношение между разходите за дълготрайни активи, присъщи единствено и само на остойностяваната услуга с такса и броя на предоставените за последната година услуги с такси от съответния вид, разделено на срока на годност, заложен в амортизационната политика на Община Габрово.

Когато броят на извършваните услуги от съответният вид е минимален, капиталовите разходи, които следва да се отнесат за тях е много висок, поради което размерът на инвестиционните разходи в тези случаи, не участва при формирането на цената на съответната услуга с такса.

1. Разходи за външни услуги, пряко свързани с остойностяваната услуга

Това са разходи под формата на външни услуги, пряко свързан с предоставяната услуга с такса. Тяхната стойност се пренася на 100% в стойността на услугата като размерът им на годишна база се раздели на броя на предоставените за една година услуги от съответния вид.

(2) Непреки разходи - Непреки са тези разходи, които са относими към остойностяваната услуга, но не са свързани пряко с извършването й. Непреките разходи са непроменливи и не зависят от обема на предоставяните услуги. Те включват:

1. Разходи за обучение и повишаване квалификацията на служителите;

Включват се в стойността на услугата, като размерът на годишните разходи за обучение на служителите от съответното звено, извършващо услугите с такси, се раздели на общия брой на предоставените от административния орган услуги през последната година.

1. Непроменливи фиксирани разходи за външни услуги

Тук се включват разходите за СОТ, интернет, охрана, пожароизвестяване, когато могат точно да се отнесат към съответното структурно звено. Във всички останали случаи тези разходи се включват в стойността на разходите за стопански нужди и се пренасят в стойността на услугата съгласно т.4 .

1. Други непреки разходи

Тук се включват разходите за закупуване на стопански инвентар, като за нормално изпълнение на услугата с такса се приема, че едно работно място е оборудвано с офис- стол, стол посетителски, работно бюро, отворена модулна секция и метален офис- шкаф за документи. Тези разходи се пренасят в стойността на услугата по метода на амортизационните отчисления, пропорционално на броят на служителите, свързани с предоставянето на конкретната услуга с такса и остойностеният размер на стопанския инвентар, приет за базов за едно работно място, и получената сума се раздели на срока на годност на стопанския инвентар съгласно амортизационната политика на Община Габрово.

1. Режийни разходи или разходи за стопански нужди – разходи за отопление, ел.енергия, вода, телефонни разходи, охрана, пощенски услуги, интернет. Когато за предоставянето на услугата с такса е необходимо ползването на служебен транспорт към режийните разходи се калкулират и разходите за гориво на съответният автомобил на годишна база.

Тези разходи се изчисляват с коефициент, определен като съотношение между броя на служителите, извършващи остойностяваната услуга, и общия брой на всички служители, разделено на предоставените от административния орган услуги през предходната година.

Калкулиране на разходите

Чл.3. (1) Размерът на таксата се изчислява по формулата:

Рj = ПРj + НПР, където:

Pj е размерът на таксата за услугата;

ПРj са преките разходи за услугата (j);

НПРj са непреките разходи за предоставянето на една услуга.

(2) Преките разходи се изчисляват по формулата:

ПРj = Тj x СЧСПОП + Тj x СЧСРП + РМj+ РПДАj + РВУj + ДПРj, където:

Тj е времето за извършване на една услуга;

СЧСПОП е средната стойност на часовата ставка на пряко отговорния персонал;

СЧСРП е средната стойност на часовата ставка на ръководния персонал;

РМj са разходите за материали за остойностяваната услуга (j);

РВУj са разходите за външни услуги за остойностяваната услуга (j);

РПДАj са разходите за дълготрайни активи, присъщи за остойностяваната услуга (j);

ДПРj са другите преки разходи, присъщи за остойностяваната услуга (j).

(3) Непреките разходи се изчисляват по формулата:

НПР = СР + РО + ФРВУ + ДНПР, където:

РО са разходите за обучение;

ФРВУ са фиксираните разходи за външни услуги;

РДА са разходите за дълготрайни активи (софтуер, бази данни, техника);

ДНПР са други непреки разходи;

СР са режийните разходи (разходи за стопански нужди).

**Административни услуги със съкратени срокове**

Чл.3. Стойността на бързата услуга се определя пропорционално спрямо тази на обикновената, като се прилага умножение с коефициент 2,5 на цената на обикновената услуга с такса.

**Заключителни разпоредби**

§ 1. Настоящата методиката има за цел да разясни изготвените финансови обосновки за цените на предоставяните услуги чрез такси.